କେନ୍ଦ୍ରାପଡ଼ା, ଜୁଲାଇ ୨୪ (ଲୋକାଲ ୱାୟାର): କେନ୍ଦ୍ରାପଡ଼ା ଓ ବାଲେଶ୍ୱର ଜିଲ୍ଲାର ଉପକୂଳ ଅଞ୍ଚଳରେ ଦେଖା ଯାଉଥିବା ବିଲୁପ୍ତ ପ୍ରାୟ ଅଶ୍ୱଖୁରାକୃତି ବା ନୀଳରକ୍ତ କଙ୍କଡ଼ା ପୁଣି ଚର୍ଚ୍ଚାର ପରିସରକୁ ଆସିଛି ।
ଏହି କଙ୍କଡ଼ା ରକ୍ତରେ ଔଷଧୀୟ ଗୁଣ ଥିବାରୁ କୋଭିଡ-୧୯ ଔଷଧ ପ୍ରସ୍ତୁତିରେ ସହାୟକ ହେବ ବୋଲି ବିଶ୍ୱର ବହୁ ବୈଜ୍ଞାନିକ ମତ ଦେଇଛନ୍ତି ।
ତେବେ ବନ୍ୟପ୍ରାଣୀ ସଂରକ୍ଷଣ ନିୟମ ଅନୁଯାୟୀ ନୀଳରକ୍ତ କଙ୍କଡ଼ା ସଂରକ୍ଷିତ ସାମୁଦ୍ରିକ ଜୀବର ମାନ୍ୟତା ପାଇଥିବାରୁ ଭାରତୀୟ ବୈଜ୍ଞାନିକମାନେ ଔଷଧ କିମ୍ବା ଟିକା ପ୍ରସ୍ତୁତ କରିପାରିବେ ନାହିଁ ।
ଏସଏଆରଏସ- ସିଓଭି-୨ ଫଳରେ ଉପୁଜିଥିବା ସ୍ୱାସ୍ଥ୍ୟ ସଙ୍କଟ ଯୋଗଁ ବହୁ ବୈଜ୍ଞାନିକ କଙ୍କଡ଼ା ରକ୍ତ ବ୍ୟବହାର କରି ଟିକା ପ୍ରସ୍ତୁତ କରିବାକୁ ଗବେଷଣା ଜାରି ରଖିଛନ୍ତି ।
ଏହି ସାମୁଦ୍ରିକ କଙ୍କଡ଼ାର ରକ୍ତରେ ଲିମୁଲସ ଆମେବୋସାଇଟ ଲିସେଟ (ଏଲଏଏଲ) ଜୀବାଣୁ ବର୍ଜ୍ୟ ସଂସ୍ପର୍ଶରେ ଆସି ଜମିଯାଏ ବୋଲି ପ୍ରସିଦ୍ଧ ନୀଳରକ୍ତ କଙ୍କଡ଼ା ଗବେଷକ ତଥା ଭାରତୀୟ ପ୍ରାଣୀ ବିଜ୍ଞାନ ସର୍ବେକ୍ଷଣ ସଂସ୍ଥାନ, କୋଲକାତାର ଉପ-ନିର୍ଦେଶକ ଡଃ ବାସୁଦେବ ତ୍ରିପାଠୀ କହିଛନ୍ତି ।
ବନ୍ୟପ୍ରାଣୀ ସଂରକ୍ଷଣ ଆଇନ, ୧୯୭୨ର ଅନୁସୂଚୀ ୪ ଅନୁଯାୟୀ ସେପ୍ଟେମ୍ବର ୯, ୨୦୦୯ରୁ ନୀଳରକ୍ତ କଙ୍କଡ଼ା ଧରିବା ଓ ମାରିବା ଅପରାଧ ବୋଲି ବିବେଚନା କରାଯାଉଛି ।
କେନ୍ଦ୍ରାପଡ଼ା ଜିଲ୍ଲାର ଏରାକୂଳ, ହୁକିଟୋଲା, ମଦାଲି, ଅଗରନାସି ବେଳାଭୂମି ଓ ବରୁଣେଇ ନଦୀ ମୁହାଣ ଓ ବାଲେଶ୍ୱର ଜିଲ୍ଲାର ଚାନ୍ଦିପୁର, ବଳରାମଗଡ଼ିକୁ ଇକୋ-ସେନ୍ସିଟିଭ ଜୋନ୍ (ଇଏସଜେଡ)ରେ ସାମିଲ କରି ବିଲୁପ୍ତପ୍ରାୟ ନୀଳରକ୍ତ କଙ୍କଡ଼ାର ସଂରକ୍ଷଣ ଓ ଉପଯୁକ୍ତ ପ୍ରବନ୍ଧନ ପାଇଁ ଗତବର୍ଷ ଭାରତୀୟ ପ୍ରାଣୀ ବିଜ୍ଞାନ ସର୍ବେକ୍ଷଣ ସଂସ୍ଥାନ, କୋଲକାତା ପକ୍ଷରୁ କେନ୍ଦ୍ର ପରିବେଶ, ଜଙ୍ଗଲ ଓ ଜଳବାୟୁ ପରିବର୍ତ୍ତନ ମନ୍ତ୍ରାଳୟକୁ ପରାମର୍ଶ ଦିଆ ଯାଇଥିଲା ।
ନୀଳରକ୍ତ କଙ୍କଡ଼ାରୁ ମିଳୁଥିବା ଲାଇସେଟ ବିଭିନ୍ନ ରୋଗର ଚିକିତ୍ସା ପାଇଁ ଫଳପ୍ରଦ । ତେଣୁ ସାରା ବିଶ୍ୱରେ ଏହାର ଚାହିଦା ରହିଛି ।
ଗ୍ରାମଭା ବ୍ୟାକ୍ଟେରିଆର ବାହ୍ୟ କୋଷିକା ଭିତ୍ତିରେ ଥିବା ଏଣ୍ଡୋଟକ୍ସିନ ରୋଗ ସୃଷ୍ଟି କରିଥାଏ । ପ୍ରଚଳିତ ନିଦାନ ପଦ୍ଧତି ଅନୁଯାୟୀ ବ୍ୟାକ୍ଟେରିଆ ଜନିତ ରୋଗରେ ବ୍ୟାକ୍ଟେରିଆର ଉପସ୍ଥିତି ସୁନିଶ୍ଚିତ କରିବା ପାଇଁ ବହୁ ସମୟ ଲାଗିଥାଏ ।
ଏହି କଙ୍କଡ଼ାର ହେମୋଲିମ୍ଫରୁ ପ୍ରସ୍ତୁତ ହେଉଥିବା ଲାଇସେଚ ଗ୍ରାମଭା ବ୍ୟାକ୍ଟେରିଆଲ ଏଣ୍ଡୋଟକ୍ସିନ ସଂସ୍ପର୍ଶରେ ଆସିବା ମାତ୍ରେ ଜମାଟ ବାନ୍ଧିଯାଏ ।
ପାଥୋଲଜିଷ୍ଟ ଓ ଔଷଧ ପ୍ରସ୍ତୁତକାରୀ କମ୍ପାନୀ ଏପରି କରି ସେମାନଙ୍କ ଉପକରଣ ବ୍ୟାକ୍ଟେରିଆ ସଂକ୍ରମିତ ହୋଇଛି କି ନାହିଁ ଜାଣିଥାନ୍ତି ।
ଟିକା ପ୍ରସ୍ତୁତି ପାଇଁ ନୀଳରକ୍ତ କଙ୍କଡ଼ା ରକ୍ତ ବ୍ୟବହାର କରୁଥିବା ବୈଜ୍ଞାନିକମାନଙ୍କ ଗବେଷଣାକୁ ବିରୋଧ କରୁଥିବା ବନ୍ୟପ୍ରାଣୀ ସଂରକ୍ଷଣ କର୍ମକର୍ତ୍ତାମାନଙ୍କୁ ତ୍ରିପାଠୀ ସମାଲୋଚନା କରିଛନ୍ତି ।
କଙ୍କଡ଼ାରୁ ଅଳ୍ପ ରକ୍ତ ବାହାର କରି ବୈଜ୍ଞାନିକମାନେ ପୁଣି ସେମାନଙ୍କୁ ଛାଡ଼ି ଦେଇଥାନ୍ତି । କିଛି ଦିନ ମଧ୍ୟରେ କଙ୍କଡ଼ା ଶରୀରରେ ପରୀକ୍ଷଣ ପାଇଁ ପୁଣି ରକ୍ତ ତିଆରି ହୋଇଯାଏ । ରକ୍ତ ସଂଗ୍ରହ କରିବାକୁ କଙ୍କଡ଼ାକୁ ମାରିବାକୁ ପଡ଼େନାହିଁ ।
କଙ୍କଡ଼ାର ରକ୍ତରେ ଥିବା ଉପାଦାନ ଯୋଗୁଁ ଯେକୌଣସି ପ୍ରକାର ବ୍ୟାକ୍ଟେରିଆ ଚିହ୍ନଟ ହୋଇପାରେ ।
ତେଣୁ ସାରା ବିଶ୍ୱର ଜୈବ ଚିକିତ୍ସା କମ୍ପାନୀ ଓ ବୈଜ୍ଞାନିକମାନେ ଟିକା ପ୍ରସ୍ତୁତି ପାଇଁ ନୀଳରକ୍ତ କଙ୍କଡ଼ା ରକ୍ତ ବ୍ୟବହାର କରନ୍ତି ।
ହେଲେ ଭାରତରେ ଏହା ବନ୍ୟପ୍ରାଣୀ ସଂରକ୍ଷଣ ଆଇନ, ୧୯୭୨ ଅନୁଯାୟୀ ବିଲୁପ୍ତ ପ୍ରାୟ ପ୍ରଜାତି ମାନ୍ୟତା ପାଇବା ସହ ସଂରକ୍ଷିତ ଘୋଷିତ ହୋଇଥିବାରୁ ଜୈବ ଚିକିତ୍ସା କମ୍ପାନୀ ଓ ବୈଜ୍ଞାନିକମାନେ ଟିକା ପ୍ରସ୍ତୁତ କରିପାରିବେ ନାହିଁ ।
ବର୍ତ୍ତମାନ ପରିସ୍ଥିତିରେ ସରକାର ନୀଳରକ୍ତ କଙ୍କଡ଼ା ରକ୍ତ ବ୍ୟବହାର କରି ଟିକା ପ୍ରସ୍ତୁତି ଅନୁମତି ଦେବା ଉଚିତ ।
ଓଡ଼ିଶା ଉପକୂଳ ଏହି କଙ୍କଡ଼ାଙ୍କ ପ୍ରମୁଖ ବାସସ୍ଥଳୀ ବୋଲି ପ୍ରସିଦ୍ଧ ଗବେଷକ ଓ ରାଷ୍ଟ୍ରୀୟ ସାମୁଦ୍ରିକ ବିଜ୍ଞାନ ସଂସ୍ଥାନ, ଗୋଆର ଜୈବିକ ସାମୁଦ୍ରିକ ବିଜ୍ଞାନ ବିଭାଗର ପୂର୍ବତନ ବୈଜ୍ଞାନିକ ଡଃ ଅନୀତା ଚାଟାର୍ଜୀ କହିଛନ୍ତି ।
କେନ୍ଦ୍ରାପଡ଼ା ଜିଲ୍ଲାର ଏରାକୂଳ, ହୁକିଟୋଲା, ମଦାଲି, ଅଗରନାସି ବେଳାଭୂମି ଓ ବରୁଣେଇ ନଦୀ ମୁହାଣ ତଥା ବାଲେଶ୍ୱର ଜିଲ୍ଲାର ଚାନ୍ଦିପୁର, ବଳରାମଗଡ଼ି ମୁହାଣ ନୀଳରକ୍ତ କଙ୍କଡ଼ାଙ୍କ ପ୍ରମୁଖ ବାସସ୍ଥଳୀ ବୋଲି ବିଶିଷ୍ଟ ଗବେଷକ, ଆସୋସିଏସନ ଫର ବାୟୋଡାଇଭର୍ସିଟି କନଜରଭେସନ ଆଣ୍ଡ ରିସର୍ଚ୍ଚ (ଏବିସି), ଓଡ଼ିଶାର ନିଦେ୍ର୍ଦଶକ ତଥା ଫକୀରମୋହନ ବିଶ୍ୱବିଦ୍ୟାଳୟ, ବାଲେଶ୍ୱରରେ ଗବେଷକ ଭାବେ କାର୍ଯ୍ୟରତ ଡଃ ସିଦ୍ଧାର୍ଥ ପତି କହିଛନ୍ତି ।
କେନ୍ଦ୍ର ସରକାରଙ୍କ 'ସି ରାଚିଂ ହର୍ସସୁ କ୍ରାବ ପ୍ରକଳ୍ପ ୨୦୧୭' ଅଧୀନରେ ଫକୀରମୋହନ ବିଶ୍ୱବିଦ୍ୟାଳୟ, ବାଲେଶ୍ୱରର ଜୈବ ବିଜ୍ଞାନ ଓ ଜୈବ ପ୍ରଯୁକ୍ତି ବିଭାଗର ଗବେଷଣା ଦଳ କୃତ୍ରିମ ଭାବେ ଗବେଷଣାଗାରରେ ନୀଳରକ୍ତ କଙ୍କଡ଼ା ପ୍ରଜନନ କରୁଛନ୍ତି ।
ଆମେ ଗତବର୍ଷ ବହୁ ସଂଖ୍ୟାରେ ନୀଳରକ୍ତ କଙ୍କଡ଼ା ଶାବକଙ୍କୁ ସମୁଦ୍ର ଓ ମୁହାଣରେ ଛାଡ଼ିଛୁ । ଏହି କଙ୍କଡ଼ାଙ୍କ ସଂରକ୍ଷଣ ପାଇଁ କେନ୍ଦ୍ର ସରକାରଙ୍କ ବିଜ୍ଞାନ ଓ ପ୍ରଯୁକ୍ତି ମନ୍ତ୍ରାଳୟ ପକ୍ଷରୁ ଏହି ଉପକ୍ରମ ଆରମ୍ଭ ହୋଇଥିବା ଡଃ ପତି କହିଛନ୍ତି ।
ନୀଳରକ୍ତ କଙ୍କଡ଼ା ଏକ ନିଆରା ଜୀବ । ଘୋଡ଼ା ଖୁର ସଦୃଶ ଦେଖା ଯାଉଥିବାରୁ ଏହାକୁ ଅଶ୍ୱଖୁରାକୃତି କଙ୍କଡ଼ା ବୋଲି ମଧ୍ୟ କୁହାଯାଏ ।
ଅଧିକ ବର୍ଷ ଜୀବିତ ରହୁଥିବାରୁ ପ୍ରତିରୋଧକ ଶକ୍ତି ରକ୍ଷାକାରୀ ତନ୍ତ୍ର ଓ ସେମାନଙ୍କ ଜୈବିକ ତଥା ଶାରୀରିକ ପ୍ରକ୍ରିୟାର ପୂର୍ଣ୍ଣତା ସମ୍ପର୍କରେ ଗବେଷଣା କରିବାର ସୁଯୋଗ ମିଳିଥାଏ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
